wickkiey/tamil-wikipedia-markdown huggingface dataset:
# தெற்குப் பிரதேசம், எத்தியோப்பியா



**தெற்குப் பிரதேசம்** (**Southern Nations, Nationalities, and Peoples' Region**) (சுருக்கமாக: **SNNPR**) கிழக்கு ஆப்பிரிக்கா நாடான எத்தியோப்பியாவின் தெற்கில் அமைந்த பிரதேசம் ஆகும். இதன் தலைநகரம் ஹவாஸ்சா நகரம் ஆகும். ஹவாஸ்சா நகரம் இப்பிரதேசத்திற்கு வெளியே அமைந்த சிதாமா பிரதேசத்தில் உள்ளது. இப்பிரதேசம் 21 சூன் 1992 அன்று நிறுவப்பட்டது. இப்பிரதேசத்தை நிர்வகிக்க ஆளுநர் தலைமையிலான பிரதேச சட்டமன்றம், நீதிமன்றம் செயல்படுகிறது. இப்பகுதியில் உள்ள மிகப்பெரிய நகரங்கள் வோலைட்டா சோடோ மற்றும் அர்பா மிஞ்ச் ஆகும்.  
## அமைவிடம்
தெற்குப் பிரதேசத்தின் தெற்கில் கென்யா நாடும், தென் மேற்கில் தெற்கு சூடான் நாடும் வடக்கிலும், கிழக்கிலும் ஒரோமியா பிரதேசம், மேற்கில் தென்மேற்குப் பிரதேசம் எல்லைகளாக உள்ளது.  

## மக்கள் தொகை பரம்பல்

2007-ஆம் ஆண்டின் மக்கள் தொகை கணக்கெடுபின்படி, 105,887 சதுர கிலோ மீட்டர் பரப்பளவும், 3,110,995 குடியிருப்புகளும் கொண்ட தெற்கு பிரதேசத்தின் மக்கள் தொகை f 14,929,548 ஆகும். அதில் ஆண்கள் 7,425,918 மற்றும் பெண்கள்7,503,630 ஆக உள்ளனர். 89.98% மக்கள் கிராமப்புறங்களில் வாழ்கின்றனர். மக்கள் தொகை அடர்த்தி ஒரு சதுர கிலோ மீட்டரில் 141 மக்கள் வாழ்கின்றனர். 2017-ஆம் ஆண்டில் இதன் மக்கள் தொகை 19,170,007 ஆக இருக்கும் என மதிப்பிடப்பட்டுள்ளது.  
}}  

### சமயங்கள்
| சமயம் | 1994 கணக்கெடுப்பு | 2007 கணக்கெடுப்பு |  |
| --- | --- | --- | --- |
| சீர்திருத்த கிறித்துவர்கள் | 34.8% | 55.5% |  |
| பழைமைவாத கிறித்தவர்கள் | 55.6% | 52.86% |  |
| இசுலாமியர்கள் | 16.7% | 14.12% |  |
| பாரம்பரிய சமயத்தினர் | 15.4% | 6.6% |  |
| ரோமன் கத்தோலிக்க கிறித்தவர்கள் | 3% | 2.4% |  |
| பிற சமயத்தினர் | — | 1.5% | } |

### இனக்குழுக்கள்
**பெரிய இனக்குழுக்கள்**

| மக்கள் | 1994 கணக்கெடுப்பு | + மண்டலம் மற்றும் சிறப்பு மாவட்டங்கள் |  |
| --- | --- | --- | --- |
| 1 | காமோ மண்டலம் | அர்பா மிஞ்ச் |  |
| 2 | கோபா மண்டலம் | சவுலா |  |
| 3 | கெதியோ மண்டலம் | தில்லா |  |
| 4 | குராஜ் மண்டலம் | வெல்கைட் |  |
| 5 | ஹதியா மண்டலம் | ஹோசைனா |  |
| 6 | கெம்பட்டா மண்டலம் | துராமே |  |
| 7 | சில்ட்டே மண்டலம் | வொராபி |  |
| 8 | தெபுப் ஒமோ மண்டலம் | ஜிங்கா |  |
| 9 | வெலாயுதா மண்டலம் | சோடோ |  |
| 10 | அலபா மண்டலம் | ஹலபா குலிதோ |  |
| 11 | அம்ரோ சிறப்பு மண்டலம் | கேலே |  |
| 12 | அல்லே சிறப்பு மண்டலம் |  |  |
| 13 | பாஸ்கேதோ சிறப்பு மண்டலம் | லஸ்கா |  |
| 14 | புர்ஜி சிறப்பு மண்டலம் | சோயாமா |  |
| 15 | திரேசே சிறப்பு மண்டலம் | கில்தோலே |  |
| 16 | கோன்சோ மண்டலம் | காரத் |  |
| 17 | யெம் சிறப்பு மண்டலம் | போபா | } |

## எத்தியோப்பியாவின் பிரதேசங்கள்
- திக்ரே பிரதேசம்
- அபார் பிரதேசம்
- அம்மாரா பிரதேசம்
- சோமாலிப் பிரதேசம்
- ஒரோமியா பிரதேசம்
- தென்மேற்குப் பிரதேசம்
- கம்பேலா பிரதேசம்
- பெனிசாங்குல்-குமுஸ் பிரதேசம்
- சிதாமா பிரதேசம்
- அராரி பிரதேசம்
## எத்தியோப்பிய நகரங்கள்
- அடிஸ் அபாபா
- மெக்கல்லே
- பகிர் தர்
- திரே தாவா

## இதனையும் காண்க
- திக்ரே மாகாணம்
- திக்ரே மக்கள் விடுதலை முன்னணி
- தக்கீசு ஆறு
- அக்சும் பேரரசு
- எத்தியோப்பிய உள்நாட்டுப் போர் - (1974 - 1980)
- எத்தியோப்பியா உள்நாட்டுப் போர் (2020-தற்போது வரை)
# மாரத்தான், கிரேக்கம்


**மராத்தான்** ( டெமோடிக் கிரேக்கம் : Μαραθώνας, *மராத்தோனாஸ்* ; அட்டிக் / கத்தரேவௌசா : , *Marathṓn* ) என்பது கிரேக்கத்தில் உள்ள ஒரு நகரம் ஆகும். இங்குதான் கிமு 490 இல் மராத்தான் போர் நடந்தது. இதில் அதிக எண்ணிக்கையில் இருந்த பெர்சிய படைகளை ஏதெனிய படை தோற்கடித்தது. போரில் கிரேக்க ஹெரால்ட் பீடிப்பிடெஸ் வெற்றியை அறிவிக்க மராத்தானில் இருந்து ஏதென்சுக்கு அனுப்பப்பட்டார் என்று தொன்மக்கதை கூறுகிறது. இதன் நினைவாக நவீன காலத்தில் மாரத்தான் ஓட்டப் பந்தயம் உருவானது. இன்று இப்பகுதி ஏதென்சின் புறநகரில் உள்ள கிழக்கு அட்டிகா பிராந்திய அலகு மற்றும் ஒரு பிரபலமான உல்லாச நகரமாகவும், வேளாண் மையமாகவும் உள்ளது.
# ஜாங்கிரி


**ஜாங்கிரி** ( ஆங்கிலம்:*Imarti*) என்பது இந்தியாவில் தயாரிக்கப்படும் ஒரு இனிப்பு ஆகும். இது உளுந்து மாவினைக் கொண்டு வட்ட வடிவ மலர் வடிவத்தில் எண்ணெய்யில் வறுத்து, சர்க்கரை பாகில் ஊறவைத்து தயார் செய்யப்படுகிறது. அமிட்டி, அம்ரிதி, இமார்தி, எமர்தி , ஓம்ரிட்டி , ஜஹாங்கீர் மற்றும் ஜாங்கிரி என்பது இதன் வேறு பெயர்களாகும். மெல்லியதாகவும் இனிப்பானதாகவும் இருப்பதால் *ஜிலேபி* ஜாங்கிரியிலிருந்து வேறுபடும். ஜாங்கிரி வங்காளதேசத்தில் பிரபலமான இப்தார் உணவாகும். இப்தாரின்போது ஜாங்கிரி நிறச் சேர்க்கைப்பொருள் இல்லாமல் தயார் செய்யப்படும்.  

## தேவையான பொருட்கள்
ஜாங்கிரி என்பது இந்தியத் துணைக்கண்டத்தில் தமிழ்நாட்டில் ஜாங்கிரி பருப்பு அல்லது ஜாங்கிரி உளுந்து என்றும் அழைக்கப்படும் உளுந்து மாவு வகைகளிலிருந்து தயாரிக்கப்படுகிறது. இதில் குங்குமப்பூ நிறத்திற்காகச் சேர்க்கப்படுகிறது.  

## தயாரிப்பு
ஜாங்கிரி தயாரித்தல்]]  
உளுந்தம் பருப்பினை சில மணி நேரம் தண்ணீரில் ஊறவைத்து, கல் உரலில் மாவு பதத்திற்கு அரைத்து அரைக்கவேண்டும். இந்த மாவினை ஒரு பாத்திரத்தில் கொதித்துக்கொண்டிருக்கும் நெய்யில் வார்த்தெடுக்கப்பட்டு, பொறித்து எடுக்கவேண்டும். நெய்க்குப் பதிலாக எண்ணெய்களும் சில நேரங்களில் பயன்படுத்தப்படுகின்றன.இந்த மாவானது பூ வடிவில் எண்ணெய்யில் வார்த்தெடுக்கப்பட்டு தயார் செய்யப்படுகின்றன.  

மாவு தயார் செய்யும்பொழுது சர்க்கரை பாகும் தயாரிக்கப்படுகிறது. சுவைக்காகவும் மனத்திற்காகவும், சர்க்கரைப் பாகில் கற்பூரம், கிராம்பு, ஏலக்காய், *கேவ்ரா* (மனம் தரக்கூடிய பொருள்) மற்றும் குங்குமப்பூ சேர்க்கப்படுகிறது. பூ வடிவில் வறுத்தெடுக்கப்பட்ட மாவினை சர்க்கரை பாகில் இட்டு ஊறவிடவேண்டும். சர்க்கரை பாகினை உறிஞ்சி ஊறிய பின்னர், ஜாங்கிரியினை சூடாக, அறை வெப்பநிலையில் அல்லது குளிரூட்டப்பட்ட நிலையில் பரிமாறலாம்.  

## பரிமாறுதல்
இந்தியாவில், இந்த இனிப்பு உணவின் போது பரிமாறப்படுகிறது. திருமணங்கள் மற்றும் திருவிழாக்களிலும் ஜாங்கிரி பிரபலமாக உள்ளது. குறிப்பாக, உத்தரப் பிரதேசத்தில் கோரக்பூர் ஜாங்கிரிக்குப் பிரபலமானது. இது தயிருடனும்<nowiki/>பயன்படுத்தப்படுகிறது.  

## மேலும் பார்க்கவும்

- இனிப்பு-விருந்துக்குப் பின்
# சேனா ஜிலேபி


**சேனா ஜலேபி** அலல்து **சேனா ஜிலேபி** (*Chhena jalebi*) என்பது கிழக்கு இந்தியாவில் உள்ள கடலோர மாநிலமான ஒடிசாவினைச் சார்ந்த ஒரு இனிப்பு உணவாகும். ஒடிசா *சேனாவால்* செய்யப்பட்ட இனிப்புகளுக்குப் பெயர் பெற்ற மாநிலமாகும். இதன் புகழ் கடலோர ஒடிசா, மேற்கு வங்காளம் மற்றும் இந்தியத் துணைக் கண்டத்தின் பிற கிழக்குப் பகுதிகளுக்கு அப்பாலும் பரவியுள்ளது.  

## தயாரிப்பு
இந்தியா முழுவதும் பிரபலமான வழக்கமான ஜிலேபிகளைப் போலவே சேனா ஜிலேபியும் தயாரிக்கப்படுகிறது. இதனுடைய அடிப்படை மூலப்பொருளாகச் *சேனா* எனப்படும் புதிய தயிர் பாலாடைக்கட்டி ஆகும். சேனா நன்கு பிசைந்து, வறுக்கப்படுவதற்கு முன், *ப்ரீட்செல்* வடிவத்தில் சுருட்டப்படுகிறது. முழுமையாகப் பொறிக்கப்பட்ட சேனா ப்ரீட்செல்கள் சர்க்கரை பாகில் ஊறவைக்கப்படுகின்றன.  

## மேலும் பார்க்கவும்

- ஜிலேபி
# தேசிய நெடுஞ்சாலை 77 (இந்தியா)



**தேசிய நெடுஞ்சாலை 77** (*National Highway 77 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். பாண்டிச்சேரியைக் கிருஷ்ணகிரியுடன் இணைக்கும் முக்கிய தேசிய நெடுஞ்சாலை இதுவாகும். இது விழுப்புரம் மாவட்டத்தில் உள்ள திண்டிவனத்தில் தொடங்கி திருவண்ணாமலை வழியாக ஊத்தங்கரை வரை மேற்கு நோக்கிச் சென்று கிருஷ்ணகிரியில் தே. நெ. 48-ல் இணைகிறது. தே. நெ. 77 முழுக்க முழுக்க தமிழ்நாட்டிலேயே செல்கிறது.  

## வழித்தடம்
கிருட்டிணகிரி (தே. நெ. 48 அருகில்), ஊத்தங்கரை, திருவண்ணாமலை, செஞ்சி, திண்டிவனம் (தே. நெ. 32 அருகில்)  

## சந்திப்புகள்

: கிருஷ்ணகிரி அருகில் முனையம்  
: ஊத்தங்கரை அருகில்  
: திருவண்ணாமலை அருகில்  
: திண்டிவனம் அருகில் முனையம்  

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# தேசிய நெடுஞ்சாலை 179அ (இந்தியா)


**தேசிய நெடுஞ்சாலை 179அ**, பொதுவாக NH 179A (*National Highway 179A (India)*) எனக் குறிப்பிடப்படுகிறது. இது இந்தியாவில் உள்ள தேசிய நெடுஞ்சாலை ஆகும். இது இந்திய அரசின் சாலை போக்குவரத்து மற்றும் நெடுஞ்சாலைகள் அமைச்சகத்தின் கீழ் வருகிறது. இது தேசிய நெடுஞ்சாலை 79-ன் துணைப் பாதையாகும். தே. நெ.179ஏ இந்தியாவின் தமிழ்நாடு மாநிலத்தைக் கடந்து செல்கிறது.  

மாநில நெடுஞ்சாலை 18 ஆனது தேசிய நெடுஞ்சாலை 179அ ஆக தரம் உயர்த்தப்பட்டது.  

## வழித்தடம்
சேலம், அரூர், ஊத்தங்கரை, திருப்பத்தூர், வாணியம்பாடி. பாரத்மாலா பரியோஜனா திட்டத்தின் ஒரு பகுதியான சென்னை-சேலம் பசுமை வழி நெடுஞ்சாலைத் திட்டத்தின் ஒரு பகுதியாகச் சேலத்திலிருந்து அரூர் வரை இச்சாலை உள்ளது. பாரத்மாலா பரியோஜனா திட்டத்தின் கீழ் சென்னை-சேலம் பசுமை வழி சாலை மத்திய நிதியுதவியுடன் கூடிய சாலை மற்றும் நெடுஞ்சாலைத் திட்டமாகும். இது 277.30 கி. மீ. நீளமுடையது. தே. நெ. 179பி தாம்பரம் முதல் அரூர் வரையிலும் தே. நெ. 179ஏ அரூரிலிருந்து சேலம் வரையிலும், தே. நெ. 132பி செங்கல்பட்டு முதல் காஞ்சிபுரம் வரையிலும், தே. நெ. 179டி செம்மம்பாடி முதல் சேத்துப்பட்டு வரையிலும் தே. நெ. 38 போளூரிலிருந்து திருவண்ணாமலை வரையிலும் திட்டமிடப்பட்டு மேம்படுத்தப்படுகிறது.  

2 ஜனவரி 2024 அன்று பிரதமர் நரேந்திர மோதி, தேசிய நெடுஞ்சாலை 179அ வின் பகுதிகளான, சேலம் - திருப்பத்தூர் - வாணியம்பாடி இடையேயுள்ள 44 கி.மீ நீளத்திற்கு கட்டப்பட்ட நான்கு வழிச்சாலையை நாட்டிற்கு அர்பணித்து வைத்தார்.  

## மேலும் பார்க்கவும்
- இந்திய தேசிய நெடுஞ்சாலை ஆணையம்
- இந்தியாவின் தேசிய நெடுஞ்சாலைகள்
- தேசிய நெடுஞ்சாலை 536 (இந்தியா)
# தேசிய நெடுஞ்சாலை 40 (இந்தியா)



**தேசிய நெடுஞ்சாலை 40** (*National Highway 40 (India)*), என்பது முன்னர் தேசிய நெடுஞ்சாலையாக இருந்த 4 மற்றும் 18 ஆகியவற்றின் பகுதிகளின் இணைவுச் சாலையாகும். இது இந்தியாவின் தேசிய நெடுஞ்சாலை ஆகும். இந்த நெடுஞ்சாலை கர்னூலில் தேசிய நெடுஞ்சாலை 44 சந்திப்பில் தொடங்கிக் கடப்பா மற்றும் சித்தூர் வழியாகத் தமிழ்நாட்டின் இராணிப்பேட்டையில் முடிவடைகிறது. இது ராயலசீமா விரைவு நெடுஞ்சாலை என்றும் அழைக்கப்படுகிறது. கர்னூலுக்கும் கடப்பாவுக்கும் இடையே இந்த நெடுஞ்சாலை நான்கு வழிச்சாலையாக மாற்றப்பட்டுள்ளது.  

## வழித்தடம்
இது கர்னூலில் தொடங்கி நந்தியால், அல்லகத்தா, மைடுகூர், கடப்பா, ராயச்சோட்டி, பைலேரு, சித்தூர் வழியாகச் சென்று ராணிப்பேட்டையில் முடிகிறது. இந்த நெடுஞ்சாலையின் மொத்த நீளம் 381 கி. மீ. ஆகும். இதில் 236.74 கி. மீ. தூரம் ஆந்திராவிலும் மற்றும் தமிழ்நாட்டிலும் செல்கிறது.  

கர்னூல் ↔ நந்தியால் ↔ அல்லகத்தா ↔ மைடுகூர் ↔ கடப்பா ↔ ராயச்சோடி ↔ பிலேரு ↔ சித்தூர் ↔ ராணிப்பேட்டை  

## விரிவாக்கம்

06 ஏப்ரல் 2025 அன்று பிரதமர் நரேந்திர மோதி, தேசிய நெடுஞ்சாலை 40ன் தமிழ்நாடிற்குள் செல்லும் 28 கி.மீ நீளமான வாலாஜாபேட்டை - ராணிப்பேட்டைக்கு இடையிலான சாலையினை ரூ.1338 கோடி மதிப்பினில் நான்கு வழியாக மாற்றுவதற்கு அடிக்கல் நாட்டினார்.  

இந்த திட்டத்தின் கீழ் ராணிப்பேட்டை - வாலாஜாபாத் சுற்றுப்பாதை 10கி.மீ நிளத்தில், 4 பெரிய பாலங்கள், 2இரயில்வே பாலங்கள், இருபுறமும் இருவழிச் சேவை சாலைகள், கட்டுபடுத்தப்பட்ட அனுகுச்சாலையுடன் கூடிய நான்குவழிப்பாதைகளாக கட்டப்படுகின்றன.  

## நன்மைகள்
- பெல், ராணிப்பேட்டை சிப்காட் தொழிற்சாலையில் உற்பத்தி செய்யப்படும் பொருட்கள் எளிதில் சென்னைக்கும், பெங்களூருக்கும் எடுத்து செல்ல இயலும்.

## சந்திப்புகள்

: கர்னூல் அருகில் முனையம்  
: கர்னூல் அருகில்  
: நந்தியால் அருகில்  
: மைடுகூர் அருகில்  
: கடப்பா வெளிச்சாலை அருகில்  
: ராயச்சோடி அருகில்  
: பீலேர் அருகில்  
: பூதலப்பட்டு அருகில்  
: சித்தூர் அருகில்  
: இராணிப்பேட்டை அருகில் முனையம்  

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# எம். முத்துராமன்

**எம். முத்துராமன்** (*M. Muthuraman*) ஒரு தமிழ்த் திரைப்படத் தயாரிப்பாளர் ஆவார். இவர் இருபதுக்கும் மேற்பட்ட தமிழ்த் திரைப்படங்களைத் தயாரித்தார். இவரின் ஒரு வீடு ஒரு உலகம் திரைப்படம் சிறந்த திரைப்படத்திற்கான தமிழக அரசின் விருது பெற்றது.  

## தயாரித்த திரைப்படங்கள்
- ராஜ மரியாதை
- ஆயிரம் ஜென்மங்கள்
- ஒரு வீடு ஒரு உலகம்
- உங்க வீட்டு பிள்ளை
- மூடு மந்திரம்
- நலந்தானா

## மறைவு
உடல்நலக் குறைவு காரணமாக சிகிச்சை பெற்று வந்த இவர் தியாகராய நகரில் உள்ள அவரது இல்லத்தில் 2022 சனவரி 11 அன்று அதிகாலை தனது 83 ஆவது அகவையில் காலமானார். இவருக்கு மனைவி சுமங்கலியும், அனு என்ற மகளும் உள்ளனர்.
# பொட்டாசியம் ஐதரோசல்பைடு



**பொட்டாசியம் ஐதரோசல்பைடு** (*Potassium hydrosulfide*) என்பது KHS என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த நிறமற்ற உப்பில் K<sup>+</sup> மற்றும் பைசல்பைடு [SH]<sup>−</sup> அயனிகள் உள்ளன.  
## தயாரிப்பு
நீரிய பொட்டாசியம் ஐதராக்சைடுடன் ஐதரசன் சல்பைடு சேர்த்து வினைபுரியச் செய்யும்போது அரை நடுநிலையாக்க விளைபொருளாக பொட்டாசியம் ஐதரோசல்பைடு உருவாகிறது. பொட்டாசியம் சல்பைடின் நீர்கரைசல்கள் பொட்டாசியம் ஐதரோசல்பைடு மற்றும் பொட்டாசியம் ஐதராக்சைடு ஆகியவற்றின் கலவையைக் கொண்டுள்ளன. பொட்டாசியம் சல்பைடுடன் அதிகப்படியான ஐதரசன் சல்பைடு சேர்த்து வினைபுரியச் செய்தும் தொகுப்புமுறையில் பொட்டாசியம் ஐதரோசல்பைடு தயாரிக்கப்படுகிறது.  
## கட்டமைப்பு
பொட்டாசியம் ஐதரோசல்பைடின் கட்டமைப்பு பொட்டாசியம் குளோரைடின் கட்டமைப்பை ஒத்திருக்கிறது. [SH]<sup>−</sup> அயனிகளின் கோளமற்ற சமச்சீர்தன்மையால் இவ்வமைப்பு சிக்கலானதாக உள்ளது.  
## பயன்கள்
சில கரிமக் கந்தகச் சேர்மங்களின் தயாரிப்புகளில் இந்த சேர்மம் பயன்படுத்தப்படுகிறது. கந்தகம் கூடுதலாக சேர்க்கப்பட்டால் இருபொட்டாசியம் பெண்டாசல்பைடு கிடைக்கும்.
# ராப்ரி

***ராப்ரி*** ( IAST : Rabaḍī) என்பது ஒரு இனிப்பு ஆகும். இது பாலினை சுண்டக் காய்ச்சி தயாரிக்கப்படுகிறது. இது இந்தியத் துணைக்கண்டத்தினைச் சார்ந்த பாலினால் தயாரிக்கப்பட்ட இனிப்பு ஆகும். பாலை குறைந்த வெப்பத்தில் நீண்ட நேரம் கொதிக்க வைத்து, பாலில் உள்ள நீர் ஆவியாகி பாலின் அடர்த்தி அதிகமாகி நிறமானது வெள்ளை அல்லது வெளிர் மஞ்சள் நிறமாக மாறும் வரை காய்ச்சப்படுகிறது. வெல்லம், மசாலாப் பொருட்கள் மற்றும் பருப்புகள் ஆகியவை சுவைக்காகச் சேர்க்கப்படுகின்றன. இது குளிர்விக்கப்பட்டு இனிப்பாகப் பரிமாறப்படுகிறது. *இரசபாலி*, *செனா கீரி* மற்றும் *கிரா* சாகர போன்ற பல இனிப்புகளில் *ராப்ரி* முக்கிய மூலப்பொருள் ஆகும்.  

இதேபோன்ற உணவு *பசுந்தி* என்ற பெயரில் அழைக்கப்படுகிறது.  
ராப்ரி மற்றும் ரோஜா இதழ் ஜாம் குல்கந்துடன் ]]  

## வரலாறு
*சண்டிமங்கலா*வின் கருத்தின்படி 1400களின் முற்பகுதியில் மற்ற இனிப்புகளுடன் *ராப்ரி* தயாரிக்கப்பட்டுள்ளது.  

கொல்கத்தாவில் 1965-ல் பொருளாதார மந்தநிலையின் போது *ராப்ரி* தயாரிக்க அதிகளவில் பால் பயன்படுத்தியதற்காகத் தடை செய்யப்பட்டது. பின்னர் இனிப்புக் கடைகளின் வழக்குகள் காரணமாகக் கல்கத்தா உயர் நீதிமன்றத்தால் இத்தடையினை ஓராண்டுக்குப்பின் நீக்கியது.  

பீகார் முன்னாள் முதல்வர் ராப்ரி தேவியின் பெயரானது இந்த உணவு பெயரின் அடிப்படையில் இடப்பட்டது; ராப்ரி தேவியின் குடும்பத்தில் உள்ளோரின் பெயர்கள் அனைத்தும் இனிப்புகளின் அடிப்படையில் இடப்பட்டதாகும்.  

## தயாரித்தல்
*ராப்ரி* தயார் செய்ய ஒரு பெரிய திறந்த பாத்திரத்தில் (*கடாய்*) இனிப்பு கலந்த பாலை சூடாக்குவதன் மூலம் தயாரிக்கப்படுகிறது. பாலின் மேற்பரப்பில் நுரை உருவாகத் தொடங்கும் போது, நுரை நீக்கப்பட்டு ஒதுக்கி வைக்கப்படுகிறது. பால் தீர்ந்து போகும் வரை இச்செயல்முறை தொடர்கிறது.  

-
# Module:Chem2/styles.css

.template-chem2-su { /* */  
display: inline-block;  
font-size: 80%;  
line-height: 1;  
vertical-align: -0.35em;  
}  

.template-chem2-su > span {  
display: block;  
}  

/* Ignore the linter error about this selector being "overqualified"; this is the  
correct selector to override the default stylesheet. */  
sub.template-chem2-sub {  
font-size: 80%;  
vertical-align: -0.35em;  
}  

sup.template-chem2-sup {  
font-size: 80%;  
vertical-align: 0.65em;  
}
# பைபுளோரைடு



**பைபுளோரைடு** (*bifluoride*) என்பது HF<sub>2</sub><sup>-</sup> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் எதிர்மின் அயனியாகும்.  
## தயாரிப்பு
நிறமற்றதாகக் காணப்படும் இது பொதுவாக புளோரைடு உப்புகள் ஐதரோபுளோரிக் அமிலத்துடன் வினைபுரியும்போது உருவாகிறது.  
## பயன்
பைபுளோரைடு உப்புகளை மின்னாற்பகுப்பு வினைக்கு உட்படுத்தி புளோரின் வாயுவை வர்த்தக அளவில் தயாரிக்கப் பயன்படுகிறது.  
## கட்டமைப்பு
பைபுளோரைடு அயனியானது F−H பிணைப்பு நீளம் 114 பைக்கோமீட்டர் அளவு கொண்ட நேரியல் சமச்சீர்மைய அமைப்பைக் கொண்டுள்ளது. பிணைப்பு வலிமை 155 கி.யூல்/மோல் என்ற அளவைக்காட்டிலும் அதிகமாக இருக்கும் என்று மதிப்பிடப்பட்டுள்ளது. அணுக்கள் ஒரு 3-மைய 4-எலக்ட்ரான் பிணைப்பினால் ஒருங்கிணைக்கப்பட்டுள்ளதாக மூலக்கூற்று சுற்றுப்பாதை கோட்பாடு தெரிவிக்கிறது.  

## வினைகள்
பொட்டாசியம் பைபுளோரைடு, அமோனியம் பைபுளோரைடு போன்ற உப்புகள் புளோரைடு உப்புகளை ஐதரோபுளோரிக் அமிலத்துடன் வினைபுரியச் செய்து தயாரிக்கப்படுகின்றன.  
: MF + HF → M(HF<sub>2</sub>) M = K<sup>+</sup> or  
பொட்டாசியம் பைபுளோரைடு இரண்டாவது சமமான ஐதரசன் புளோரைடை இணைக்கிறது:  
: K(HF<sub>2</sub>) + HF → K(H<sub>2</sub>F<sub>3</sub>)  
இவ்வுப்புகள் சூடுபடுத்தப்பட்டால் ஐதரசன் புளோரைடு விடுவிக்கப்படுகிறது.
# மோனோபொட்டாசியம் ஆர்சனேட்டு



**மோனோபொட்டாசியம் ஆர்சனேட்டு** (*Monopotassium arsenate*) என்பது KH<sub>2</sub>AsO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மையான நிறத்தில் ஒரு திடப்பொருளாக இது காணப்படுகிறது. பிற ஆர்சனிக் தனிமம் சேர்ந்துள்ள குறிப்பாக பூச்சிக்கொல்லிகளைத் தயாரிக்க மோனோபொட்டாசியம் ஆர்சனேட்டு பயன்படுத்தப்படுகிறது.  

ஆர்சனிக் ஆக்சைடு மற்றும் பொட்டாசியம் நைட்ரேட்டு ஆகியவற்றை நெருப்பிலிட்டு சூடாக்கி தொடர்ந்து தண்ணீருடன் சேர்த்து பிரித்தெடுப்பதன் மூலம் தயாரிக்கப்படுகிறது.  

ஆர்சனிக் அமிலத்திலிருந்து பெறப்பட்ட இந்த இருபுரோட்டிக் அமிலத்தின் நீரிய கரைசல்களுக்கான தொடர்புடைய அமில-கார சமநிலை பின்வருமாறு:  
:H<sub>3</sub>AsO<sub>4</sub> + H<sub>2</sub>O + H<sub>3</sub>O<sup>+</sup> (p*K*<sub>a1</sub> = 2.19)  
: + H<sub>2</sub>O + H<sub>3</sub>O<sup>+</sup> (p*K*<sub>a2</sub> = 6.94)  

## தொடர்புடைய சேர்மங்கள்
- சோடியம் ஆர்செனேட்டு, Na<sub>3</sub>AsO<sub>4</sub>
- இருசோடியம் ஐதரசன் ஆர்சனேட்டு, Na<sub>2</sub>HAsO<sub>4</sub>
# செலீனைடு போரேட்டு

**செலீனைடு போரேட்டுகள்** (*Selenide borates*) என்பவை அதிகாரப்பூர்வமாக போரேட்டு செலினைடுகள் என்று அழைக்கப்படுகின்றன. இரசாயனக் கலப்பு அயனி சேர்மங்களான இவை அனைத்து வகையான போரேட்டு மற்றும் செலினைடு அயனிகளையும் கொண்டிருக்கும். செலீனோபோரேட்டுகளிலிருந்து இவை வேறுபட்டவையாகும். செலீனோபோரேட்டுகளில் போரேட்டுகளில் உள்ள ஆக்சிசனுக்குப் பதிலாக செலினியம் அணுக்கள் இடம்பெற்றிருக்கும். செலினியத்திற்குப் பதிலாக கந்தக அயனிகள் இடம்பெறும் ஒப்புமை போரேட்டு சல்பைடுகளும் அறியப்படுகின்றன.  
## பட்டியல்
| Zn<sub>8</sub>Se<sub>2</sub>[BO<sub>2</sub>]<sub>12</sub> | *I*3*m* | *a*=7.6749 *b=*7.6749 *c=*7.6749 | ஆற்றல் இடைவெளி 4.42 eV SHG 0.14xKDP |  |  |  |  |
| --- | --- | --- | --- | --- | --- | --- | --- |
| YSeBO<sub>2</sub> | 210.68 | செஞ்சாய்சதுரம் | *Cmc*2<sub>1</sub> | a=5.6617 b=16.5858 c=1.441 Z=4 | 389.15 | 3.596 | ஆற்றல் இடைவெளி 3.45 eV |
| Sm<sub>6</sub>Ta<sub>2</sub>MgSeB<sub>8</sub>O<sub>26</sub> | 1869.75 | முக்கோணம் | *P* | a=8.089 c=8.6765 Z=1 | 491.70 | 6.314 |  |
| Eu<sub>6</sub>Ta<sub>2</sub>MgSeB<sub>8</sub>O<sub>26</sub> | 1879.41 | முக்கோணம் | *P* | a=8.0717 c=8.6491 Z=1 | 488.01 | 6.395 |  |
| Gd<sub>6</sub>Ta<sub>2</sub>MgSeB<sub>8</sub>O<sub>26</sub> | 1911.15 | முக்கோணம் | *P* | a=8.0536 c=8.6296 Z=1 | 484.73 | 6.547 |  |
# பொட்டாசியம் அலுமினியம் போரேட்டு



**பொட்டாசியம் அலுமினியம் போரேட்டு** (*Potassium aluminium borate*) என்பது K<sub>2</sub>Al<sub>2</sub>B<sub>2</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் வேதிச் சேர்மமாகும். அயனச் சேர்மமமான இது பொட்டாசியம், அலுமினியம், போரேட்டு அயனிகளால் ஆக்கப்பட்டுள்ளது. நேரியல் அல்லாத ஒளியியல் பண்புகளை பொட்டாசியம் அலுமினியம் போரேட்டு படிகங்கள் வெளிப்படுத்துகின்றன. நேரியல் அல்லாத K<sub>2</sub>Al<sub>2</sub>B<sub>2</sub>O<sub>7</sub> படிகத்தின் மூலம் 1064 நானோமீட்டர் நியோடைமியம் கலப்பு, இட்ரியம் அலுமினியம் கார்னட்டு சீரொளி கதிரியக்கத்தின் நான்காம் தலைமுறையில் 266 நானோமீட்டரில் புற ஊதா கற்றையைப் பெறலாம்.
# சிறீ கூர்மம்


**சிறீ கூர்மம்** (Sri Kurmam) என்பது இந்தியாவின் ஆந்திரப் பிரதேசம், சிறீகாகுளம் அருகே உள்ள ஒரு கிராமமாகும். சிறீ கூர்மம் கிராமம் ஸ்ரீகாகுளம் நகரத்திலிருந்து தென்கிழக்கே 14.5 கி.மீ. தொலைவில் அமைந்துள்ளது. இது சிறீகாகுளம் மாவட்டத்தில் காரா மண்டலத்தில் உள்ளது. இந்துக் கடவுளான விஷ்ணுவின் கூர்ம அவதாரத்திற்காக அர்ப்பணிக்கப்பட்ட கூர்மநாதசுவாமி கோவிலின் நினைவாக இந்த கிராமத்துக்கு இப்பெயரிடப்பட்டது.  

## நிலவியல்
சிறீ கூர்மம் 18° 16' N அட்சரேகையிலும், 84° 1' E தீர்க்கரேகையிலும், 17 மீட்டர் (59 அடி) உயரத்திலும் அமைந்துள்ளது. இந்த இடம் வங்கக் கடலிருந்து 3 கி.மீ. தொலைவில் உள்ளது.  

## சிறீ கூர்மம் கோவில்

சிறீ கூர்மம் (புனித ஆமை) ஒரு புகழ்பெற்ற யாத்ரீகத் தலமாகும். மேலும் இங்குள்ள ஆலயம் முழு இந்தியாவிலும் தனித்துவமானது. இக்கோயில் அதன் கட்டிடக்கலை அழகுக்காக அறியப்படுகிறது. மேலும், பொ.ச. 1281 தேதியிட்ட கோவிலில் உள்ள கல்வெட்டுகளின்படி பதினொன்றாம் நூற்றாண்டு முதல் பத்தொன்பதாம் நூற்றாண்டு வரையிலான பல கல்வெட்டுகளைக் கொண்டுள்ளது. கூர்ம சேத்திரத்தின் புனிதத் தலமானது ஜெகன்னாத புரியில் ஜெகன்னாத தேவரின் செல்வாக்கின் கீழ் ராமானுஜாச்சாரியாரால் மீண்டும் நிறுவப்பட்டது. பின்னர் இக்கோயில் விஜயநகரப் பேரரசின் ஆளுகைக்கு உட்பட்டிருந்தது. கல்வெட்டுகள் இப்பகுதியில் ஆதிக்கம் செலுத்திய வம்சங்களை வெளிச்சம் போட்டுக் காட்டுகின்றன. விஷ்ணுவின் இரண்டாவது அவதாரமான கூர்ம அவதாரமான கூர்மநாதருக்கு இந்த கோவில் அர்ப்பணிக்கப்பட்டுள்ளது.  

இக்கோவிலில் தோலோத்சவம் முக்கியமான திருவிழாவாகும். இந்த விழாவில் 20,000க்கும் மேற்பட்ட பக்தர்கள் கூடுவார்கள்.  

### கோவிலின் சிறப்பு

- பழமையான கோவிலான இது 9 மற்றும் 11 ஆம் நூற்றாண்டுகளுக்கு இடையில் அதன் பழமையான வடிவத்தில் கட்டப்பட்டது.
- மதுகேசுவரர், சோமேசுவரர், பீமேசுவரர் கோவில்களின் மும்மூர்த்திகள்.
- விஷ்ணு லிங்கம் இயற்கையாக செதுக்கப்பட்ட முகத்துடன் மதுசா மரத்தின் தண்டால் உருவானது.
- சிவப்புக் கல் சிற்பத்தின் கட்டிடக்கலை பிரம்மாண்டம்.
- அழகான வம்சதாரா நதிக்கரையில் அமைந்துள்ளது.
- கோவில் குளத்திற்கு அருகில் ஆமைகள் சரணாலயமும் உள்ளது
# சந்திரசேகர் கோவில், கபிலாஷ்


**மகாதேவர் சந்திரசேகர் கோவில்** (*Mahadev Chandrashekhar Temple*) என்றும் **கபிலாஷ் கோவில்**என்றும் அழைக்கப்படும் இக்கோவில் இந்தியாவின் ஒடிசாவில் உள்ள தேன்கனல் நகரின் வடகிழக்கு பகுதியில் மாவட்ட தலைமையகத்திலிருந்து 26 கி.மீ. தொலைவில் அமைந்துள்ளது.  

## அமைவிடமும் கட்டிடக்கலையும்
கடல் மட்டத்தில் இருந்து சுமார் 2239 அடி உயரத்தில் கோவில் அமைந்துள்ளது. கோவிலின் பிரதான கோபுரம் 60 அடி உயரம் கொண்டது. கோவிலுக்கு இரண்டு வழிகள் உள்ளன. ஒன்று 1352 படிகள் ஏறுவது, மற்றொன்று பாரபங்கி வழியாக அல்லது முறுக்கு வழியில் பயணிப்பது. கோயில் கல்வெட்டில் குறிப்பிடப்பட்டுள்ளபடி, கீழைக் கங்க மன்னர் முதலாம் நரசிங்க தேவன் பொ.ச. 1246 இல் சந்திரசேகரருக்கு கோயிலைக் கட்டினார். கோயிலின் இடதுபுறத்தில் பயமரத்த குண்டமும், வலதுபுறத்தில் மரிச்சி குண்டமும் உள்ளன. இக்கோயிலில் மரத்தாலான ஜெகமோகனம் உள்ளது. பிள்ளையார், முருகன், கங்காதேவி முதலியோர் கோயிலில் காணப்படுகின்றனர். ஜெகநாதர் முக்கிய மூர்த்தியாக கோவிலில் நிறுவப்பட்டுள்ளார். விசுவநாதர் கோயிலும் கபிலாஷில் அமைந்துள்ளது. சில அறிஞர்களின் கூற்றுப்படி, இந்த கோவில் சந்திரசேகர் கோயிலை விட பழமையானது. எனவே இது புத்த லிங்கம் என்றும் அழைக்கப்படுகிறது. கபிலாஷ் பிதா மற்றும் அதன் முக்கியத்துவம் பற்றி பல புராணக்கதைகள் உள்ளன. பாரம்பரியம் இதை கபிலரின் ஆசிரமம் என்று விவரிக்கிறது. சில அறிஞர்கள் இது சிவபெருமானின் இரண்டாவது கைலாசம் என்கின்றனர். பாகவதத்துக்கு விளக்கம் எழுதிய சிறீதர் சுவாமிகள் அங்கேயே தங்கினார். வளாகத்தில் சில மடங்களும் உள்ளன.  

## கோவிலில் ஏற்பட்ட கொள்ளை
2015 நவம்பரில் கோவிலின் நுழைவாயிலுக்கு அருகில் இருந்த பிள்ளையார், துர்க்கை, பைரவி என மூன்று பழமையான கற்சிலைகள் திருடப்பட்டன.  

## புகைப்படங்கள்
# சிக்கந்தர் லௌதியின் கல்லறை


**சிக்கந்தர் லௌதியின் கல்லறை** (*Tomb of Sikandar Lodi*) என்பது இந்தியாவின் புது தில்லியில் அமைந்துள்ள லௌதி வம்சத்தின் இரண்டாவது ஆட்சியாளரானசிக்கந்தர் லௌதியின் (ஆட்சி: 1489-1517 பொ.ச.) கல்லறை ஆகும். இந்த கல்லறை தில்லியில் உள்ள லௌதி தோட்டத்தில் அமைந்துள்ளது. மேலும் இது பொ.ச 1517-1518 இல் அவரது மகன் இப்ராகிம் லௌதியால் கட்டப்பட்டது. இந்த நினைவுச்சின்னம் பாரா கும்பத்திலிருந்து 100 மீட்டர் தொலைவில் அமைந்துள்ளது. இது அமைந்துள்ள பகுதி முன்பு கைர்பூர் என்ற கிராமமாக இருந்தது. 1517-இல் சிக்கந்தர் லௌதி இறந்தவுடன், இவரது மகன் இப்ராகிம் லௌதி இக் கல்லறையைக் கட்டினார். சிக்கந்தர் லௌதியின் கல்லறை லௌதி தோட்டத்தில் அமைந்துள்ள சையிது வம்ச முகமது ஷாவின் கல்லறையால் ஈர்க்கப்பட்டது.  

## கட்டுமானமும் கட்டிடக்கலையும்
இக் கல்லறை இந்திய-இசுலாமியக் கட்டிடக்கலை பாணியில் எண்கோண வடிவமைப்பில் கட்டப்பட்டுள்ளது. இந்த கல்லறை இந்திய துணைக்கண்டத்தின் முதல் தோட்டக் கல்லறையும், ஆரம்பகால மூடப்பட்ட தோட்டக் கல்லறையுமாகும்.  

கல்லறையானது ஒரு வலுவூட்டப்பட்ட வளாகத்திற்குள் (தெற்கு நுழைவாயிலில் இருந்து ) இரண்டு குடை வடிவ குவிமாடங்களைக் கொண்ட பிரதான நுழைவாயிலுடன் கட்டிடத்தை பாதுகாக்குமாறு வடிவமைக்கப்பட்டுள்ளது. முன்பக்கத்தில் உள்ள சதுர மேடையில் உள்ள இரண்டு அரங்குகளிலும் நீல ஓடுகளின் எச்சங்கள் உள்ளன. கல்லறை ஒரு பெரிய தோட்டத்திலும், உயரமான எல்லை சுவர்களின் மத்தியிலும் அமைந்துள்ளது. கல்லறை அறை ஒரு பரந்த முற்றத்தால் சூழப்பட்டுள்ளது. ஒவ்வொரு பக்கமும் மூன்று வளைவுகளால் துளையிடப்பட்ட செதுக்கப்பட்ட தூண்களாலும் கோணங்கள் சாய்வான முட்களாலும் ஆக்கிரமிக்கப்பட்டுள்ளன.  

கல்லறைச் சுவர்களில் முகலாயக் கட்டிடக்கலை வடிவமைப்புகள் உள்ளன. மேலும், சுவர்களில் பல வெளிநாட்டு மொழிகள் பொறிக்கப்பட்டுள்ளன.கல்லறை பல்வேறு வண்ணங்களின் பற்சிப்பி ஓடுகளால் அலங்கரிக்கப்பட்டுள்ளது. வளாகத்தின் உள்ளே, மேற்குச் சுவர் ஒரு சுவர் பள்ளிவாசலாகக் கட்டப்பட்டுள்ளது.  

## புகைப்படங்கள்

## இதனையும் பார்க்கவும்
- லோதி தோட்டங்கள்
# தென்மேற்கு பிரதேசம், எத்தியோப்பியா

வின் பிரதேசங்கள்]]  

**தென்மேற்குப் பிரதேசம்** (**South West Region**) கிழக்கு ஆப்பிரிக்காவில் அமைந்த எத்தியோப்பியா நாட்டின் 11 பிரதேசங்களில் ஒன்றாகும். இதன் தலைநகரம் பொங்கா ஆகும். இது தெற்குப் பிரதேசத்தின் மேற்குப் பகுதிகளைக் கொண்டு 23 நவம்பர் 2021 அன்று தென்மேற்குப் பிரதேசம் நிறுவப்பட்டது.  

தென்மேற்குப் பிரதேசம் கேப்பா மண்டலம், ஷேகா மண்டலம், பெஞ்ச் மஜி மண்டலம், தாவ்ரோஒ மண்டலம், மேற்கு ஒமோ மண்டலம், கோண்டா சிறப்பு மாவட்டங்களைக் கொண்டது. தென்மேற்குப் பிரதேசத்தின் அலுவல் மொழி அம்மார மொழி ஆகும்.  

## அமைவிடம்
தென்மேற்கு பிரதேசத்தின் வடக்கில் ஒரோமியா பிரதேசம், கிழக்கில் தெற்குப் பிரதேசம், மேற்கில் கம்பேலா பிரதேசம், தெற்கில் கென்யா நாடு அமைந்துள்ளது.  
## எத்தியோப்பியாவின் பிரதேசங்கள்
- திக்ரே பிரதேசம்
- அபார் பிரதேசம்
- அம்மாரா பிரதேசம்
- சோமாலிப் பிரதேசம்
- ஒரோமியா பிரதேசம்
- தெற்குப் பிரதேசம்
- கம்பேலா பிரதேசம்
- பெனிசாங்குல்-குமுஸ் பிரதேசம்
- சிதாமா பிரதேசம்
- அராரி பிரதேசம்
## எத்தியோப்பிய நகரங்கள்
- அடிஸ் அபாபா
- மெக்கல்லே
- பகிர் தர்
- திரே தாவா

## இதனையும் காண்க
- திக்ரே மாகாணம்
- திக்ரே மக்கள் விடுதலை முன்னணி
- தக்கீசு ஆறு
- அக்சும் பேரரசு
- எத்தியோப்பிய உள்நாட்டுப் போர் - (1974 - 1980)
- எத்தியோப்பியா உள்நாட்டுப் போர் (2020-தற்போது வரை)
# கார்பனைல் புரோமைடு



**கார்பனைல் புரோமைடு** (*Carbonyl bromide*) COBr<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். புரோமோ பாசுசீன் என்ற பெயராலும் இது அழைக்கப்படுகிறது. தீயை அணைக்கும் கருவிகளில் பயன்படுத்தப்படும் ஆலோன் சேர்மங்களின் சிதைவில் ஒரு விளைபொருளாக கார்பனைல் புரோமைடு தோன்றுகிறது.  

## தயாரிப்பு
கார்பன் டெட்ராபுரோமைடை உருக்கி அதனுடன் அடர் கந்தக அமிலத்தைச் சேர்த்து வினைபுரியச் செய்தால் கார்பனைல் புரோமைடு உருவாகிறது.  

பாசுசீனுக்கு மாறாக, கார்பன் மோனாக்சைடு மற்றும் புரோமினில் இருந்து கார்பனைல் புரோமைடை திறமையாக உற்பத்தி செய்ய முடியாது. வெப்ப இயக்கவியல் காரணங்களால் முழுமையான மாற்றமும் சாத்தியமில்லை. கூடுதலாக,  
:CO + Br<sub>2</sub> ⇌ COBr<sub>2</sub>  

அறை வெப்பநிலையில் இவ்வினை மெதுவாக நிகழ்கிறது. வினை வேகத்தை அதிகரிக்க வெப்பநிலையையும் உயர்த்த வேண்டும். இதனால் ΔRH < 0 மற்றும் ΔRS < 0) என்பதால் வேதிச் சமநிலை அடுத்த கட்டத்திற்கு நகர்கிறது.  

மறுபுறம், கார்பனைல் புரோமைடு குறைந்த வெப்பநிலையில் கூட கார்பன் மோனாக்சைடு மற்றும் தனிமநிலை புரோமினாக மெதுவாக சிதைகிறது. நீராற்பகுப்புக்கும் இது உணர்திறன் கொண்டது என்பதால் ஐதரசன் புரோமைடு மற்றும் கார்பன் டை ஆக்சைடாக உடைகிறது.
# மாங்கனீசு(II) குளோரேட்டு



**மாங்கனீசு(II) குளோரேட்டு** (*Manganese(II) chlorate*) Mn(ClO<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். நீர்த்த கரைசல்களில் கூட மாங்கனீசு(II) குளோரேட்டு நிலைப்புத்தன்மை இல்லாமல் காணப்படுகிறது. ஓர் அறுநீரேற்றாக இது −18° செல்சியசு வெப்பநிலையில் திண்ம நிலையில் காணப்படுகிறது. இவ்வெப்பநிலைக்கு மேல் இது உருகத் தொடங்கி அதிதீவிர வெடிபொருளாக இளஞ்சு சிவப்பு நிறத்திற்கு மாறுகிறது.  

## தயாரிப்பு
மாங்கனீசு(II) சல்பேட்டுடன் பேரியம் குளோரேட்டைச் சேர்த்து வினைபுரியச் செய்தால் மாங்கனீசு(II) குளோரேட்டு உற்பத்தி செய்யப்படுகிறது: விளைபொருளை வெற்றிடத்தில் கொதிக்க வைப்பதன் மூலம் அதிலுள்ள தண்ணீர் அகற்றப்படுகிறது. பின்னர் வெப்பநிலை -80 ° செல்சியசு அளவுக்குக் குறைக்கும்போது இளஞ்சிவப்பு நிறத் திண்மமாக மாங்கனீசு(II) குளோரேட்டு கிடைக்கிறது. பின்னர் விளைபொருளில் உள்ள சிதைவு பொருட்களை அகற்ற திரவ நைட்ரசன் மற்றும் பொட்டாசியம் ஐதராக்சைடு சேர்த்து சுத்தம் செய்யப்படுகிறது.  

## பண்புகள்
மாங்கனீசு(II) குளோரேட்டு ஒரு திடப்பொருளாக இருக்கும்போது அறுநீரேற்றை உருவாக்குகிறது. இந்நிலையில் நீரை அகற்ற முடியாது. 6° செல்சியசு வெப்பநிலைக்கு மேல் இது சிதைவடைந்து மாங்கனீசு(IV) ஆக்சைடு, குளோரின் டை ஆக்சைடு மற்றும் தண்ணீராக மாறுகிறது. திரவ வடிவில் இருக்கும்போது மிகவும் பிசுபிசுப்பானதாகவும் தீவிர வெடிக்கும் தன்மை கொண்டதாகவும் உள்ளது. அறை வெப்பநிலையில் சூடுபடுத்தப்படும் போது இது வெடிக்கிறது.
# பிலிப்பிடீசு


**பீடிப்பிடீஸ்** (*Pheidippides*, ) அல்லது **பிலிப்பைட்ஸ்** (Φιλιππίδης) என்பவர் நவீன விளையாட்டுப் போட்டியான மாரத்தான் பந்தயத்துக்கு காரணமாக கூறப்படும் கதையின் மையப் பாத்திரம் ஆவார். இவர் மாரத்தான் போரின் வெற்றி குறித்த செய்திகளை தெரிவிப்பதற்காக மராத்தானில் இருந்து ஏதென்சுக்கு விரைந்து ஓடியதாகக் கூறப்படுகிறது.  

## கதை
பாரசீகம் மீதான கிரேக்க வெற்றியை ஏதென்ஸ் மக்களுக்கு தெரிவித்த பைடிப்பிடீசின் ஓவியம். (1869)]]  
போர் வெற்றியை அறிவிப்பதற்காக மராத்தானில் இருந்து ஏதென்சுக்கு ஓடியதைக் காட்டும் முதல் பதிவு செய்யப்பட்ட தகவல் லூசியனின் உரைநடையில் இருந்து எ ஸ்லிப் ஆஃப் தி டங் இன் கிரீடிங்கில் உள்ளது.  

பிலிப்பிடிஸ் (கி.மு. 530-490), ஒரு ஏதெனியன் ஹெரால்ட், அல்லது *ஹெமரோட்ரோம்* ("டே-ரன்னர்", "செய்தியைச் சேர்ப்பவர்", "தொழில்முறையாக செய்தி சேர்ப்பவர்" ) என்று பாரம்பரிய கதை கூறுகிறது. பாரசீகர்கள் கிரேக்கத்தின் மராத்தானுக்கு வந்து தரையிரங்கியபோது உதவி கோருவதற்காக எசுபார்த்தாவிற்கு அனுப்பப்பட்டார். இவர் இரண்டு நாட்களில் சுமார் 240 கி.மீ. (150 மைல்) ஓடினார், பின்னர் திரும்பி ஓடிவந்தார். பின்னர் இவர் 40 கி.மீ. (25 மைல்) தூரம் ஓடி மராத்தான் அருகே போர்க்களத்திற்கு சென்று மீண்டும் ஏதென்சுக்கு மாரத்தான் போரில் (490) பாரசீகத்திற்கு எதிரான கிரேக்க வெற்றியை அறிவிக்க νικῶμεν ( *நிகோமென்* "நாங்கள் வெற்றி பெற்றோம்!") என்ற சொல்லால் அறிவித்தார். *நிகோமென்* (" நாங்கள் வெற்றியாளர்கள்") என்று கூறி, பின்னர் சரிந்து விழுந்து இறந்தார்.
# ஹவுரா அசிம்கஞ்ச் சந்திப்பு கவி குரு விரைவுவண்டி


13027/13028 **ஹவுரா-அசிம்கஞ்ச் சந்திப்பு கவி குரு விரைவுவண்டி** என்பது இந்திய இரயில்வேயின் கிழக்கு இரயில்வே மண்டலத்திற்குட்பட்ட கவி குரு விரைவுவண்டி தொடரின் ஒரு தொடருந்தாகும். இது இந்தியாவில் ஹவுரா சந்திப்பிலிருந்து அசிம்கஞ்ச் இடையே இயங்குகிறது.  

இது ஹவுரா சந்திப்பிலிருந்து அசிம்கஞ்ச் சந்திப்பு வரை தொடருந்து எண் 13027 ஆகவும், எதிர்த் திசையில் தொடருந்து எண் 13028 ஆகவும் மேற்கு வங்காள மாநிலத்திற்குச் சேவை செய்கிறது.  

## இரயில் பெட்டிகள்
13027/13028 ஹவுரா-அசிம்கஞ்ச் சந்திப்பு கவி குரு விரைவு வண்டியில் 3 இரண்டாம் வகுப்பு இருக்கைப் பெட்டி, 7 தூங்கும் வசதிகொண்ட பெட்டிகள், 7 பொது முன்பதிவு செய்யப்படாத பெட்டிகள் & 2 (இருக்கையுடன் கூடிய சரக்குப் பெட்டி) பெட்டிகள் உள்ளன. இது ஒரு உணவு தயாரிக்கும் பெட்டியுடன் பயணிக்கிறது.  

இந்தியாவில் உள்ள பெரும்பாலான ரயில் சேவைகளின் வழக்கம் போல், தேவைக்கேற்ப இந்திய ரயில்வேவின் விருப்பப்படி ரயில் பெட்டி அமைப்பு திருத்தப்படலாம்.  

## சேவை
13027 ஹவுரா-அசிம்கஞ்ச் சந்திப்பு கவி குரு விரைவுவண்டி தூரம் பயணிக்கிறது. இத்தூரத்தினை 5 மணி 40 நிமிடங்களில் கடக்கின்றது. இதே வண்டி 6 மணி 05 நிமிடங்களில் 13028 அஜிம்கஞ்ச் சந்திப்பு-ஹவுரா தூரத்தினைக் கடக்கின்றது.  

இந்த தொடருந்தின் சராசரி வேகம் க்கும் குறைவாகவே உள்ளது. இந்தியத் தொடருந்து விதிகளின்படி, இதன் கட்டணத்தில் அதிவிரைவு கூடுதல் கட்டணம் வசூலிக்கப்படவில்லை.  

## வழித்தடம்
13027/13028 ஹவுரா-அசிம்கஞ்ச் சந்திப்பு கவி குரு விரைவுவண்டி ஹவுராவிலிருந்து பாந்தேல் சந்திப்பு-வர்த்தமான சந்திப்பு, போல்பூர் சாந்திநிகேதன், சைனிதியா சந்திப்பு, ராம்புர்காத் சந்திப்பு, நல்ஹத்தி சந்திப்பு, மோர்கிராம், சாகர்டிகிலிருந்து அசிம்கஞ்ச் சந்திப்பு வரை செல்கிறது.  

## இழுவை
இந்த தொடருந்து வழித்தடத்தின் பகுதி மின் மயமாக்கப்பட்டதால், ஹவுராவை அடிப்படையாகக் கொண்ட டபுள்யூ ஏ பி-7 / டபுள்யூ ஏ பி-5 / டபுள்யூ ஏ பி-4 இயந்திரம் இதன் முழுப் பயணத்திற்கும் இழுத்துச் செல்கிறது.  

## இயக்கத்தில்

- 13027 ஹவுரா-அசிம்கஞ்ச் சந்திப்பு கவி குரு விரைவுவண்டி, தினசரி அடிப்படையில் ஹவுரா சந்திப்பிலிருந்து அடுத்த நாள் அசிம்கஞ்ச் சந்திப்பைச் சென்றடைகிறது.
- 13028 அசிம்கஞ்ச் சந்திப்பு-ஹவுரா கவி குரு விரைவுவண்டி தினசரி அடிப்படையில் அசிம்கஞ்ச் சந்திப்பிலிருந்து அதே நாளில் ஹவுரா சந்திப்பைச் சென்றடைகிறது.

## சர்ச்சை
இந்தியத் தலைமைக் கணக்குத் தணிக்கையாளர், ஆய்வு செய்யப்பட்ட ரயில்களில் இந்த இரயிலும் ஒன்றாகும். .  

## மேலும் பார்க்கவும்

- கவி குரு விரைவுவண்டி
# ஜான் பிரவுன் பிரான்சிஸ் எர்ரெசாஃப்


**ஜான் பிரவுன் பிரான்சிஸ் எர்ரெசாஃப்** (John Brown Francis Herreshoff) (பிப்ரவரி 7, 1850 - ஜனவரி 30, 1932) என்பவர் ஒரு வேதியியலாளரும், பெர்கின் பதக்கத்தின் இரண்டாவது வெற்றியாளர் ஆவார். ஜெனரல் கெமிக்கல் கம்பெனியின் தலைவராகவும் இருந்தார்.  

## வாழ்க்கை வரலாறு
1850 ஆம் ஆண்டு பிப்ரவரி 7 ஆம் நாள் இவர் றோட் தீவில் பிரிஸ்டலில் சார்லஸ் ஃபிரடெரிக் எர்ரெசாஃப் III (1809-1888) மற்றும் ஜூலியா ஆன் லூயிஸ் (1811-1901) ஆகியோரின் மகனாகப் பிறந்தார். எர்ரெசாஃப் ஒரு உலோகவியல் வேதியியலாளர், கப்பல்கள் மற்றும் டார்பிடோ படகுகளை உருவாக்கும் எர்ரெசாஃப் நிறுவனத்துடன் இணைந்தார். எர்ரெசாஃப் 1899 ஆம் ஆண்டில் நிறுவப்பட்ட ஜெனரல் கெமிக்கல் நிறுவனத்தின் தலைவராகவும் இருந்தார். இந்நிறுவனம் 1920 ஆம் ஆண்டில் அல்லைட் கார்ப்பரேஷனுடன் இணைக்கப்பட்டது.  

## பெர்கின் பதக்கம் பெற்றவர்
எர்ரெசாஃப், 1908 ஆம் ஆண்டில், பெர்கின் பதக்கத்தைப் பெற்றார். வேதித்தொழிற்கழகத்தின் அமெரிக்கப் பிரிவால், அமெரிக்காவில் வசிக்கும் ஒரு அறிவியலாளருக்கு "பயன்பாட்டு வேதியியலில் புதுமை செய்ததற்காக" ஆண்டுதோறும் வழங்கப்படும் விருதாகும். இது அமெரிக்க வேதியியல் துறையில் வழங்கப்படும் மிக உயர்ந்த கௌரவமாகக் கருதப்படுகிறது.  

## இறப்பு
எர்ரெசாஃப் 1930 ஆம் ஆண்டில் சனவரி 30 அன்று நியூயார்க் நகரில் உள்ள தனது மகளின் வீட்டில் இறந்தார். பிலடெல்பியாவில் உள்ள லாரல் ஹில் கல்லறையில் இறுதி சடங்கு நடைபெற்றது.  

## குடும்பம்
ஜான் பிரவுன் பிரான்சிஸ் எர்ரெசாஃப் நான்கு முறை திருமணம் செய்து கொண்டார்.  

1. இவர் முதலில் கிரேஸ் யூஜீனியா டயர் என்பவரை 1876 ஆம் ஆண்டில் பிப்ரவரி 9 ஆம் நாள் திருமணம் செய்து கொண்டார். இவர்களுக்கு லூயிசு சேம்பர்லைன் எர்ரெசாஃப் (1876-1967) என்ற மகள் இருந்தார். இவர் ஒரு ஓவியராவார்.
1. கிரேஸின் மரணத்திற்குப் பிறகு, இவர் 1882 ஆம் ஆண்டில் அக்டோபர் 25 இல் பிலடெல்பியாவில் எமலின் டுவால் லீ என்பவரைத் திருமணம் செய்து கொண்டார். இந்தத் திருமணத்தின் மூலம் இவர்களுக்கு இரண்டு மகன்களும் ஒரு மகளும் இருந்தனர். மகன்களில் ஒருவரான பிரடெரிக் எர்ரெசாஃப் (1888-1920), ஒரு பிரபலமான அமெரிக்க கோல்ப் வீரரானார். இவரது மகள், சாரா லோத்ரோப் எர்ரெசாஃப் (1889-1958) வயிற்றுப் பேரனான கைடோ போர்கியானி (1914-2011), ஒரு பிரபலமான இத்தாலிய ஓவியர் ஆவார்.
1. எர்ரெசாஃப் மற்றும் மில்ட்ரெட் 1919 ஆம் ஆண்டு சூன் 4 ஆம் நாள் மன்ஹாட்டனில் விவாகரத்து செய்தனர். மேலும், ஐந்து நாட்களுக்குப் பிறகு, 1919 ஆம் ஆண்டு சூன் 9 ஆம் நாள் எர்ரெசாஃப் கேரி லூகாஸ் ரிட்லியைத் திருமணம் செய்தார்.
1. அக்டோபர் 5, 1924 இல் (கேரி இறந்து 6 மாதங்களுக்குப் பிறகு), எர்ரெசாஃப் இர்மா கேரி ரிட்லியை (1872-1946) மணந்தார்.
# தேசிய நெடுஞ்சாலை 181 (இந்தியா)



**தேசிய நெடுஞ்சாலை 181** (*National Highway 181 (India)*), பொதுவாக தே. நெ. **181** எனக் குறிப்பிடப்படுகிறது. இது தமிழ்நாட்டில் உள்ள கோயம்புத்தூர் நகரத்தைத் தென்னிந்தியாவின் கர்நாடக மாநிலத்தில் உள்ள குண்ட்லுப்பேட்டையுடன் இணைக்கும் ஒரு நெடுஞ்சாலை ஆகும். மைசூர் நகரம் ஊட்டியுடன் நஞ்சனகூடு, குண்டலுபேட்டை, பந்திப்பூர் மற்றும் கூடலூர் வழியாக இணைக்கப்பட்டுள்ளது. தேசிய நெடுஞ்சாலை 181 பந்திப்பூர் புலிகள் காப்பகம் (தேசிய பூங்கா) மற்றும் முதுமலை புலிகள் காப்பகம் வழியாகச் செல்கிறது. எனவே இரவில் வாகன போக்குவரத்து தடைசெய்யப்பட்டுள்ளது. யானை, காட்டெருமை, கரடி, புலி மற்றும் சிறுத்தை போன்ற வன விலங்குகள் இந்தப் புலிகள் காப்பகப் பகுதியில் உள்ள நெடுஞ்சாலையில் சில நேரங்களில் காணப்படுகின்றன. தே. நெ. 181 ஊட்டிக்குப் பிறகு குன்னூர், மேட்டுப்பாளையம், காரமடை வழியாகக் கோயம்புத்தூர் நகரில் முடிகிறது.  
| 181 | கோயம்புத்தூர் | குண்டலுப்பேட்டை | காரமடை, மேட்டுப்பாளையம், குன்னூர், உதகமண்டலம், முதுமலை புலிகள் காப்பகம் (தெப்பக்காடு) . | } |
| --- | --- | --- | --- | --- |

## மேலும் பார்க்கவும்

- இந்திய தேசிய நெடுஞ்சாலை ஆணையம்
# சிட்னி தண்டர்

**சிட்னி தண்டர்** (*Sydney Thunder*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் சிட்னி நகரைப் பிரதிநிதித்துவப்படுத்தும் தொழில்முறை அணியாகும். இவ்வணியின் சொந்த அரங்கம் சிட்னி காட்சி அரங்கம் ஆகும்.  

## ஒவ்வொரு பதிப்பிலும் முடிவுகள்
**7th**

| 4th | **வாகையாளர்** |
| --- | --- |
| அடுத்த நிலைக்கு தகுதிப்

பெறவில்லை |  |
| 6th |  |
| 6th |  |
| சேலஞ்சர் போட்டியில்
தோல்வி |  |
| நாக் அவுட்
போட்டியில் தோல்வி |  |
| நாக் அவுட்
போட்டியில் தோல்வி | } |
# ரோடியம்(III) நைட்ரேட்டு



**ரோடியம்(III) நைட்ரேட்டு** (*Rhodium(III) nitrate*) என்பது Rh(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். இந்த நீரற்ற அணைவுச் சேர்மம் கோட்பாட்டு பகுப்பாய்விற்கு உட்பட்டதாகும். ஆனால் இன்னமும் தனிமைப்படுத்தப்படவில்லை. மற்றும் Cs<sub>2</sub>[-[Rh(NO<sub>3</sub>)<sub>5</sub>]. ரோடியம் கொண்டிருக்கும் அணுக்கழிவுகளை நைட்ரிக் அமிலத்தில் கரைப்பதன் மூலம் மறுசுழற்சி செய்யப்படுகிறது என்பதால் ரோடியம் நைட்ரேட்டுகள் அதிக கவனத்தை ஈர்க்கின்றன.  

## பயன்கள்
ரோடியம் தயாரிப்பில் ஒரு முன்னோடிச் சேர்மமாக ரோடியம்(III) நைட்ரேட்டு பயன்படுகிறது.
# அமிர்தா வித்யாலயம்


**அமிர்தா வித்யாலயம்** *(Amrita Vidyālayam)* என்பது மாதா அமிர்தானந்தமயி மடத்தால் நடத்தப்பட்டு நிர்வகிக்கப்படும் இந்தியா முழுவதும் உள்ள தனியார், ஆங்கில-வழி, சிபிஎஸ்இ மேல்நிலைப் பள்ளிகள் குழுமம் ஆகும். இந்தியா முழுவதும் மத்திய இடைநிலைக் கல்வி வாரியத்துடன் இணைக்கப்பட்ட 90க்கும் மேற்பட்ட ஆங்கில வழி பள்ளிகள் உள்ளன, அவற்றில் 30க்கும் மேற்பட்டவை கேரளாவில் உள்ளன. அகில இந்திய மேல்நிலைப் பள்ளித் தேர்வு மற்றும் அகில இந்திய முதுநிலைப் பள்ளிச் சான்றிதழ் தேர்வில் 100 சதவீதம் தேர்ச்சி பெற்ற முன்னணிப் பள்ளிகளில் இதுவும் ஒன்று. குழந்தைகளுக்கு ஒழுக்கம், கலாச்சார அடிப்படையிலான கல்வியை வழங்குவதே இதன் நோக்கம். இந்தப் பள்ளிகள் கூடுதல் பாடத்திட்ட செயல்பாடுகள், விளையாட்டு, திறமை மேம்பாடு மற்றும் போட்டித் தேர்வுகள் ஆகியவற்றிற்கும் முக்கியத்துவம் அளிக்கின்றன.  

## வரலாறு
இப்பள்ளியானது 1987 ஆம் ஆண்டு ஆன்மீக தலைவர் மாதா அமிர்தானந்தமயி அவர்களால் கேரளாவின் கொடுங்கல்லூரில் ஆரம்ப ஆங்கில வழிப் பள்ளியாக நிறுவப்பட்டது. பின்னர் அது விரிவடைந்து இப்போது நாடு முழுவதும் 90க்கும் மேற்பட்ட சிபிஎஸ்இ பள்ளிகளை கொண்ட அமைப்பாக உள்ளது.  

பொருளாதாரத்தில் பின்தங்கிய ஏழ்மையான குடும்பங்களைச் சேர்ந்த மாணவர்களுக்கு கல்வி உதவித்தொகையையும் பள்ளி வழங்குகிறது.  

## மேலும் பார்க்க

- அமிர்தா விஸ்வ வித்யாபீடம்
- மாதா அமிர்தானந்தமயி
- அமிர்தபுரி
# தேசிய நெடுஞ்சாலை 652 (இந்தியா)


**தேசிய நெடுஞ்சாலை 652** (*National Highway 652 (India)*), பொதுவாக தே. நெ. **652** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தே. நெ. 652 இந்தியாவில் மகாராட்டிரம் மாநிலத்தில் செல்கிறது.  

## வழித்தடம்
தே. நெ. 652 மகாராட்டிரா மாநிலத்தில் துல்ஜாபூர், ஆண்டூர், நல்துர்க், ஹன்னூர் மற்றும் அக்கல்கோட்டுடன் இணைக்கிறது.  

## சந்திப்புகள்

: துல்ஜாப்பூர் அருகில் முனையம்  
: அக்கல்கோட் அருகில் முனையம்  

## மேலும் பார்க்கவும்

- இந்திய தேசிய நெடுஞ்சாலை ஆணையம்
# தேசிய நெடுஞ்சாலை 150உ (இந்தியா)


**தேசிய நெடுஞ்சாலை 150உ** (*National Highway 150E (India)*) என்பது இந்தியாவின் குல்பர்காவிலிருந்து தொடங்கி சோலாப்பூரில் முடிவடையும் ஒரு தேசிய நெடுஞ்சாலை ஆகும். இது கருநாடகம் மற்றும் மகாராட்டிர மாநிலங்களை இணைக்கும் தேசிய நெடுஞ்சாலையாகும். இதன் மொத்த நீளம் 105 கி. மீ. ஆகும்.
# ரோடியம்(III) பெர்குளோரேட்டு


**ரோடியம்(III) பெர்குளோரேட்டு** (*Rhodium(III) perchlorate*) என்பது Rh(H<sub>2</sub>O)<sub>6</sub>(ClO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீருறிஞ்சும் தன்மை கொண்ட இவ்வுப்பு மஞ்சள் நிறத்தில் திண்மமாகக் காணப்படுகிறது. ரோடியம்(III) பெர்குளோரேட்டானது மூன்று நேர்மின் அயனி நீரணைவு [Rh(H<sub>2</sub>O)<sub>6</sub>]<sup>3+</sup> சேர்மத்தின் பெர்குளோரேட்டு உப்பாகும். நீரேற்றப்பட்ட ரோடியம்(III) குளோரைடுடன் பெர்குளோரிக் அமிலத்தை சேர்த்து உயர் வெப்பநிலையில் வினைபுரியச் செய்வதன் மூலம் ரோடியம்(III) பெர்குளோரேட்டு தயாரிக்கப்படுகிறது.  
:[Rh(H<sub>2</sub>O)<sub>6</sub>]Cl<sub>3</sub> + 3 HClO<sub>4</sub> → [Rh(H<sub>2</sub>O)<sub>6</sub>](ClO<sub>4</sub>)<sub>3</sub> + 3 HCl
# உருக்குன் நெகாரா



**உருக்குன் நெகாரா** (மலாய்: *Rukun Negara*; ஆங்கிலம்: *Rukun Negara*); என்பது மலேசியத் தேசியத் தத்துவத்தின் பிரகடனம் ஆகும். இந்தப் பிரகடனம் ஐந்து கோட்பாடுகளைக் கொண்டது.  

1969-ஆம் ஆண்டு நடைபெற்ற 13 மே சம்பவம் என அழைக்கப்படும் இனக் கலவரத்திற்கு எதிர்வினையாக, 1970-ஆம் ஆண்டு மெர்டேகா தினத்தில் அந்தப் பிரகடனம் அறிமுகம் செய்யப்பட்டது. மலேசிய இன சமநிலையின் உறுதித் தன்மை பலவீனமாக இருந்தது என்பதை அந்தச் சம்பவம் நிரூபித்துக் காட்டியது.  

மலேசியாவில் உள்ள பல்வேறு இனங்களுக்கு இடையில் ஒற்றுமையும் புரிந்துணர்வும் வலுப்பெற வேண்டும்; நல்லிணக்கம் உறுதி செய்யப்பட வேண்டும்; அவையே உருக்குன் நெகாராவின் தலையாய நோக்கங்களாகும்.  

## உருக்குன் நெகாரா உருவாக்கம்

நாட்டின் 2-ஆவது பிரதமரான அப்துல் ரசாக் உசேன் அவர்களின் எண்ணத்தில் உருக்குன் நெகாரா உருவானது. அப்போது அவர் தேசிய ஆலோசனைக் குழுவின் (மலாய்: *Majlis Perundingan Negara*; ஆங்கிலம்: *National Consultative Council*); தலைவராக இருந்தார்.  

அதன் பிறகு, 1971-ஆம் ஆண்டில் **புதிய பொருளாதாரக் கொள்கை** (*New Economic Policy 1971-1990*) தொடங்கப்பட்டது.  

### சமூகங்களுக்கு இடையில் சமத்துவம்

மலேசியாவில் உள்ள பல்வேறு இனங்களுக்கிடையில் ஒற்றுமையை உருவாக்குவது; மலேசியாவின் சீனர் சமூகம், இந்தியர்ச் சமூகம் ஆகிய இரு சமூகங்களுக்கும்; மலாய் பூமிபுத்ரா சமூகத்திற்கும் இடையே நிலவிய பொருளாதார இடைவெளியைக் குறைப்பது; பொருளாதாரச் சமத்துவத்தை உருவாக்குவதே அந்தப் புதிய பொருளாதாரக் கொள்கையின் நோக்கமாகும்.  

மலேசியாவின் உருக்குன் நெகாரா கோட்பாடு, அண்டை நாடான இந்தோனேசியாவின் பஞ்ச சீலா (Pancasila) தேசிய சித்தாந்தத்துடன் ஒத்து உள்ளது.  

## உருக்குன் நெகாரா கோட்பாடுகள்

| ***நாங்கள்**, மலேசியாவில் வாழ்பவர்கள், இந்தக் கொள்கைகளால் வழிநடத்தப்படும் இலக்குகளை அடைவதற்கு எங்களின் ஒருங்கிணைந்த முயற்சிகளை வழங்குவோம் என்று உறுதி அளிக்கிறோம்:*

#**இறைவன் மீது நம்பிக்கை வைப்போம்**
#**பேரரசருக்கும் நாட்டிற்கும் விசுவாசம் செலுத்துவோம்**
#**அரசியலமைப்புச் சட்டத்தை உறுதியாகக் கடைபிடிப்போம்**
#**சட்ட முறைப்படியான ஆட்சி நடத்துவோம்**
#**நன்னடத்தை ஒழுக்கத்தைப் பேணுவோம்** | ***WE**, residents of Malaysia, pledge our united efforts to attain these ends guided by these principles:*

#*BELIEF IN GOD*
#*LOYALTY TO KING AND COUNTRY*
#*SUPREMACY OF THE CONSTITUTION*
#*RULE OF LAW*
#*COURTESY AND MORALITY* | **MAKA KAMI**, rakyat Malaysia, berikrar akan menumpukan seluruh tenaga dan usaha kami untuk mencapai cita-cita tersebut berdasarkan atas prinsip-prinsip yang berikut:
#**KEPERCAYAAN KEPADA TUHAN**
#**KESETIAAN KEPADA RAJA DAN NEGARA**
#**KELUHURAN PERLEMBAGAAN**
#**KEDAULATAN UNDANG-UNDANG**
#**KESOPANAN DAN KESUSILAAN** | } |
| --- | --- | --- | --- |
# கம்பேலா பிரதேசம்

வின் பிரதேசங்கள்]]  

**கம்பேலா பிரதேசம் அல்லது கம்பெல்லா பிரதேசம்** (**Gambela Region** or **Gambella**); ), கிழக்கு ஆப்பிரிக்காவில் அமைந்த எத்தியோப்பியா நாட்டின் 11 பிரதேசங்களில் ஒன்றாகும். இது எத்தியோப்பியாவின் தென்மேற்கில் அமைந்துள்ளது. கம்பேலா பிரதேசம் பாரோ ஆறு மற்றும் அகோபோ ஆறுகளுக்கு இடையே அமைந்துள்ளது. 5,061 சதுர கிலோ மீட்டர் பரப்பளவில் அமைந்த கம்பேலா தேசியப் பூங்கா பகுதியில் கம்பேலா நகரம் உள்ளது.  

## அமைவிடம்
எத்தியோப்பியா நாட்டின் தென்மேற்கில் அமைந்த கம்பேலா பிரதேசத்தின் வடக்கில் ஒரோமியா பிரதேசம், கிழக்கில் தென்மேற்குப் பிரதேசம், தெற்கிலும்,மேற்கிலும் தெற்கு சூடான் நாடு எல்லைகளாக உள்ளது.  

## மக்கள் தொகை பரம்பல்
2007-ஆம் ஆண்டின் மக்கள் தொகை கணக்கெடுப்பின்படி, 66,467 குடியிருப்புக கொண்ட கம்பேலா பிரதேசத்தின் மொத்த மக்கள் தொகை 307,096 ஆகும். அதில் ஆண்கள் 159,787 மற்றும் பெண்கள் 147,309 ஆக உள்ளனர். 25.37% மக்கள் நகர்புறங்களில் வாழ்கின்றனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 10 பேர் வீதம் வாழ்கின்றனர். இப்பிரதேசத்தில் பெரும்பான்மையாக நியூர் இன மக்கள் 64.66%, அனுக் பழங்குடி இன மக்கள் 29.6%, மெஷ்ஹென்சர் மக்கள் 5% வாழ்கின்றனர்  

### சமயம்

## அகதிகள் முகாம்கள்
தெற்கு சூடான் மக்கள் அகதிகளாக ஆகஸ்டு, 2016-ஆம் ஆண்டு முதல் கம்பேலா பிரதேசத்தின் பல முகாம்களில் 2,68,000 வாழ்கின்றனர்.  

ஆகஸ்டு 2016-ஆம் ஆண்டில் தெற்கு சூடானிலிருந்து இப்பிரதேசத்திற்கு வரும் அகதிகளின் எண்ணிக்கை 2,68,000 ஆக இருந்த்து. இதுவே ஆகஸ்டு 2018-ஆம் ஆண்டில் 4,02,000 ஆக உயர்ந்துள்ளது.  

## பொருளாதாரம்
கம்பாலா பிரதேசத்தில் காபி மற்றும் தேயிலைத் தோட்டங்கள் அதிகமாக உள்ளது. 2004-5-ஆம் ஆண்டில் 3,734 டன் காபிக் கொட்டை ஏற்றுமதியாகியுள்ளது.  
## நிர்வாகம்
கம்பேலா பிரதேசத்தின் தலைமை நிர்வாகி ஆளுநர் மக்களால் தேர்ந்தெடுக்கப்படுவர் ஆவார். கம்பேலா பிரதேசம் நிர்வாக வசதிக்காக பல மண்டலங்களாகவும், சிறப்பு மண்டலங்களாகவும் பிரிக்கப்பட்டுள்ளது.  
- அனிவா மண்டலம்
- மஜாங் மண்டலம்
- நியூர் மண்டலம்
- இதாங்க் சிறப்பு மண்டலம்

400 மீட்டர் முதல் 550 மீட்டர் உயரத்தில் அமைந்த அனிவா மண்டலத்தில் இப்பிரதேசத்தின் தலைநகரமான கம்பெல்லா நகரம் அமைந்துள்ளது.  
## எத்தியோப்பிய பிரதேசங்கள்
- திக்ரே பிரதேசம்
- அபார் பிரதேசம்
- அம்மாரா பிரதேசம்
- சோமாலிப் பிரதேசம்
- ஒரோமியா பிரதேசம்
- தெற்குப் பிரதேசம்
- தென்மேற்குப் பிரதேசம்
- பெனிசாங்குல்-குமுஸ் பிரதேசம்
- சிதாமா பிரதேசம்
- அராரி பிரதேசம்
## எத்தியோப்பிய நகரங்கள்
- அடிஸ் அபாபா
- மெக்கல்லே
- பகிர் தர்
- திரே தாவா
# அரசு மருத்துவக் கல்லூரி, தருமபுரி


**அரசு மருத்துவக் கல்லூரி, தருமபுரி** (*Government Dharmapuri Medical College*) என்பது தமிழ்நாட்டின் தருமபுரி மாவட்டத்தில் செயல்படும் அரசு மருத்துவக் கல்லூரி ஆகும்.  

தருமபுரி அரசு மருத்துவக் கல்லூரி தமிழ்நாட்டின் சிறந்த 15 மருத்துவக் கல்லூரிகளில் ஒன்றாகும்.  

## வரலாறு
தருமபுரி மருத்துவக் கல்லூரியானது 2008ஆம் ஆண்டு இந்தியாவின் தமிழ்நாடு மாநிலத்தில் தர்மபுரி நகராட்சி எல்லையில் நேதாஜி புறவழிச்சாலையில் அமைத்திட பணிகள் துவங்கியது. இம்மருத்துவக் கல்லூரிக்கு அன்றைய துணை முதல்வர் மு. க. ஸ்டாலின் 2010 சனவர் 19ஆம் நாளன்று அடிக்கல் நாட்டினார்.  

1. பிளவுப்பட்ட பாத சிகிச்சைப் பிரிவு- ஒவ்வொரு சனிக்கிழமையும்.
1. பிறவி குறைபாடுகளைக் கண்டறியும் பிரிவு- ஒவ்வொரு வெள்ளிக்கிழமையும்.
1. உயர் இரத்த அழுத்தப் பிரிவு- ஒவ்வொரு செவ்வாய் மற்றும் வியாழன்
1. நீரிழிவு பிரிவு- ஒவ்வொரு செவ்வாய் மற்றும் வியாழன்.
1. திருநங்கைகள் பிரிவு- ஒவ்வொரு திங்கள் மற்றும் சனிக்கிழமை.
1. கிளௌகோமா பிரிவு- ஒவ்வொரு திங்கள் மற்றும் சனிக்கிழமை.
1. கார்னியா பிரிவு- ஒவ்வொரு திங்கள் மற்றும் சனிக்கிழமை.
1. பதின்வயதுடையோர் பிரிவு- ஒவ்வொரு சனிக்கிழமையும்.
# ரோடியம்(IV) புளோரைடு



**ரோடியம்(IV) புளோரைடு** (*Rhodium(IV) fluoride*) என்பது RhF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ரோடியம் டெட்ராபுளோரைடு என்ற பெயராலும் அழைக்கப்படுகிறது.  
## தயாரிப்பு
ரோடியம்(III) புரோமைடு புரோமின் முப்புளோரைடுடன் வினைபுரிவதால் ரோடியம்(IV) புளோரைடு உருவாகிறது.  
## பண்புகள்
ஊதாச் சிவப்பு நிறத்தில் ஒரு திண்மமாக ரோடியம்(IV) புளோரைடு காணப்படுகிறது.இரிடியம்(IV) புளோரைடு, பலேடியம்(IV) புளோரைடு மற்றும் பிளாட்டினம் டெட்ராபுளோரைடு போன்ற சேர்மங்களின் கட்டமைப்பையே ரோடியம்(IV) புளோரைடும் ஏற்றுள்ளது.
# ரோடியம்(V) புளோரைடு



**ரோடியம்(V) புளோரைடு** (*Rhodium(V) fluoride*) என்பது RhF<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ரோடியம் பெண்டாபுளோரைடு என்ற பெயராலும் இது அழைக்கப்படுகிறது.  
## தயாரிப்பு
ரோடியம்(III) புளோரைடை 400 பாகை செல்சியசு வெப்பநிலையில் புளோரினேற்றம் செய்து ரோடியம்(V) புளோரைடு தயாரிக்கப்படுகிறது.  
## பண்புகள்
சிவப்பு நிறத்தில் ஒரு திண்மமாக ரோடியம்(V) புளோரைடு காணப்படுகிறது. காடமைப்பில் ரோட்டியம் மையங்கள் எண்முகங்கள் கொண்டிருப்பதாக எக்சு கதிர் படிகவியல் ஆய்வுகள் தெரிவிக்கின்றன. ருத்தேனியம் ஐம்புளோரைடு, ஒசுமியம் ஐம்புளோரைடு, மற்றும் இரிடியம்(V) புளோரைடு போன்ற சேர்மங்களின் கட்டமைப்பையே ரோடியம்(V) புளோரைடும் ஏற்றுக் கொண்டுள்ளது. இவை அனைத்தும் நாற்படிகளாகும். அதாவது இவை [MF5]4 மூலக்கூறு அமைப்பைக் கொண்டுள்ளன. பாலம் அமைக்கும் புளோரைடு ஈந்தணைவிகளுக்கான M-F தூரங்கள் பொதுவாக 0.2 Å அளவுக்கும் அதிகமாக இருக்கும். ரோடியம்(V) புளோரைடில் இத்தூரம் சராசரியாக 1.999(4) மற்றும் 1.808(8) ஆகும். Rh-F-Rh பிணைப்புகளிடையேயான கோண அளவும் சராசரியாக 135° அளவாக உள்ளது. இதனால் ஒரு முரட்டுத்தனமான கட்டமைப்பிற்கு வழியேற்படுகிறது. மாறாக நையோபியம், தாண்டலம், மாலிப்டினம், தங்குதன் ஐம்புளோரைடுகளின் M-F-M மையங்கள் நேரியல் வடிவில் உள்ளன.
# இலங்கை புலனாய்வு முகவரகங்கள்

இலங்கையின் தேசியப் பாதுகாப்பிற்கு ஆதரவாக புலனாய்வு நடவடிக்கைகளை மேற்கொள்ளும் புலனாய்வு முகவரகங்களை இலங்கை அரசாங்கம் பேணுகிறது. அவர்களின் புலனாய்வுத்துறை மதிப்பீடுகள் தேசிய பாதுகாப்பு, படைத்துறை திட்டமிடல் மற்றும் சட்ட நடைமுறைப்படுத்தல் நடத்துவதற்கு பங்களிக்கின்றன. முதன்மை அமைப்புகள் தேசிய புலனாய்வு சேவை மற்றும் படைய புலனாய்வு நெறியரகம் ஆகும் . இந்த புலனாய்வு முகவரகங்கள் பாதுகாப்புச் செயலருக்கு அறிக்கை அளிக்கும் தேசிய புலனாய்வுத் தலைமையால் ஒருங்கிணைக்கப்படுகின்றன.  

## தற்போதைய முகவரகங்கள்
- சிறிலங்கா காவல்துறை
  - அரச புலனாய்வுச் சேவை (2003 வரை *'தேசிய புலனாய்வுப் பணியகம்'(NIB)* என்ற பெயரில் இயங்கியது)
  - சிறப்புக் கிளை
  - பயங்கரவாத விசாரணைப் பிரிவு
  - குற்றவியல் விசாரணைத் திணைக்களம்
- இலங்கைத் தரைப்படை
  - படையப் புலனாய்வு நெறியகம்
  - படையப் புலனாய்வுத் திரள்
- சிறிலங்கா கடற்படை
  - கடல் புலனாய்வுத் திணைக்களம்
- சிறிலங்கா வான்படை
  - வான் புலனாய்வு இயக்குநரகம்
- இலங்கை நடுவண் வைப்பகம்
  - நிதிப் புலனாய்வுப் பிரிவு (சிறிலங்கா),
# ரோடியம்(III) புரோமைடு


**ரோடியம்(III) புரோமைடு** (*Rhodium(III) bromide*) என்பது பொதுவாக RhBr<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆனால் இம்மூலக்கூற்று வாய்ப்பாடு RhBr3(H2O)n என்ற பொதுவாய்ப்பாட்டல் அடையாளப்படுத்தப்பட்டுகிறது. இங்குள்ள n = 0 அல்லது தோராயமாக 3 ஆக இருக்கும். இவ்விரு வடிவங்களுமே பழுப்பு நிறத் திண்மங்களாகும். நீரேற்று வடிவம் நீரிலும் ஆல்ககால்களிலும் கரைகிறது. ரோடியம் புரோமைடு அணைவுச் சேர்மங்கள் தயாரிப்பில் இது பயன்படுகிறது. ரோடியம் புரோமைடுகள் குளொரைடுகளை ஒத்திருக்கின்றன என்றாலும் இவை வர்த்தக அளவிலும் ஆய்வு நோக்கிலும் சற்று கூடுதலான கவனத்தை ஈர்க்கின்றன.  
## கட்டமைப்பு
ரோடியம்(III) புளோரைடின் கட்டமைப்பு அலுமினியம் குளோரைடு சேர்மத்தின் படிகக் கட்டமைப்பை ஒத்திருக்கிறது..  

## வினைகள்
மற்ற ரோடியம் ஆலைடு உப்புகளைத் தயாரிக்க உதவும் தொடக்க வேதிப் பொருளாக ரோடியம்(III) புரோமைடு பயன்படுகிறது. உதாரணமாக புரோமின் முப்புளோரைடுடன் வினையில் ஈடுபட்டு ரோடியம்(IV) புளோரைடு சேர்மத்தைக் கொடுக்கிறது. நீரிய பொட்டாசியம் அயோடைடுடன் வினையில் ஈடுபட்டு ரோடியம் முப்புளோரைடு சேர்மத்தைக் கொடுக்கிறது. மற்ற ரோடியம் டிரை ஆலைடுகள் போலவே நீரற்ற ரோடியம்(III) புரோமைடும் தண்ணீரில் கரையாது. ரோடியம் உலோகம் ஐதரோகுளோரிக் அமிலம் மற்றும் புரோமினுடன் வினைபுரிய நேர்ந்தால் இருநீரேற்று (RhBr<sub>3</sub>·2H<sub>2</sub>O ) உருவாகிறது.
# வி. பாலகிருஷ்ணன்


**வி. பாலகிருஷ்ணன்** (*V. Balakrishnan*)(31 திசம்பர் 1939 &ndash; 8 ஆகத்து 2020) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 1980 மற்றும் 1984 தேர்தல்களில் சிவகாசி தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.